title: 2018 m. gruodžio 7 d. Politinio ir saugumo komiteto sprendimas (BUSP) 2018/2075, kuriuo pratęsiamas Europos Sąjungos stebėsenos misijos Gruzijoje (EUMM Georgia) misijos vadovo įgaliojimų terminas (EUMM GEORGIA/1/2018)

text:
28.12.2018

                  LT

                  Europos Sąjungos oficialusis leidinys

                  L 331/217

         POLITINIO IR SAUGUMO KOMITETO SPRENDIMAS (BUSP) 2018/2075
         2018 m. gruodžio 7 d.
         kuriuo pratęsiamas Europos Sąjungos stebėsenos misijos Gruzijoje (EUMM Georgia) misijos vadovo įgaliojimų terminas (EUMM GEORGIA/1/2018)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2010 m. rugpjūčio 12 d. Tarybos sprendimą 2010/452/BUSP dėl Europos Sąjungos stebėsenos misijos Gruzijoje EUMM Georgia (1), ypač į jo 10 straipsnio 1 dalį,
         kadangi:

                     (1)

                     pagal Sprendimą 2010/452/BUSP Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos stebėsenos misijos Gruzijoje (toliau – EUMM Georgia) politinės kontrolės ir strateginio vadovavimo jai tikslais, įskaitant sprendimą paskirti misijos vadovą;

                     (2)

                     2017 m. gruodžio 19 d. PSK priėmė Sprendimą (BUSP) 2017/2438 (2), kuriuo EUMM Georgia vadovu laikotarpiui nuo 2017 m. gruodžio 15 d. iki 2018 m. gruodžio 14 d. skiriamas Erik HØEG;

                     (3)

                     2018 m. gruodžio 3 d. Taryba priėmė sprendimą (BUSP) 2018/1884 (3), kuriuo EUMM Georgia įgaliojimai pratęsti iki 2020 m. gruodžio 14 d.;

                     (4)

                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti Erik HØEG kaip EUMM Georgia vadovo įgaliojimų terminą nuo 2018 m. gruodžio 15 d.,

               PRIĖMĖ ŠĮ SPRENDIMĄ:

            1 straipsnis
            EUMM Georgia vadovo Erik HØEG įgaliojimų terminas pratęsiamas nuo 2018 m. gruodžio 15 d.

            2 straipsnis
            Šis sprendimas įsigalioja jo priėmimo dieną.
            Jis nustoja galioti 2020 m. gruodžio 14 d.

            Priimta Briuselyje 2018 m. gruodžio 7 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 213, 2010 8 13, p. 43.

            (2)  2017 m. gruodžio 19 d. Politinio ir saugumo komiteto sprendimas (BUSP) 2017/2438 dėl Europos Sąjungos stebėsenos misijos Gruzijoje (EUMM Georgia) vadovo skyrimo (EUMM GEORGIA/1/2017) (OL L 344, 2017 12 23, p. 39).

            (3)  2018 m. gruodžio 3 d. Tarybos sprendimas (BUSP) 2018/1884, kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje (EUMM Georgia) ir pratęsiamas jo galiojimas (OL L 308, 2018 12 4, p. 41).


title: 2018 m. gruodžio 21 d. Tarybos sprendimas (BUSP) 2018/2078, kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje

text:
28.12.2018

                  LT

                  Europos Sąjungos oficialusis leidinys

                  L 331/224

         TARYBOS SPRENDIMAS (BUSP) 2018/2078
         2018 m. gruodžio 21 d.
         kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. liepos 31 d. Taryba priėmė Sprendimą 2014/512/BUSP (1);

                     (2)

                     2015 m. kovo 19 d. Europos Vadovų Taryba susitarė, kad bus imtasi reikiamų priemonių siekiant aiškiai susieti ribojamųjų priemonių galiojimą su visišku Minsko susitarimų įgyvendinimu, atsižvelgiant į tai, kad visiškas įgyvendinimas buvo numatytas 2015 m. gruodžio 31 d.;

                     (3)

                     2018 m. liepos 5 d. Taryba pratęsė Sprendimo 2014/512/BUSP galiojimą iki 2019 m. sausio 31 d., kad ji galėtų toliau vertinti Minsko susitarimų įgyvendinimą (2);

                     (4)

                     įvertinus Minsko susitarimų įgyvendinimą, Sprendimo 2014/512/BUSP galiojimas turėtų būti pratęstas papildomam šešių mėnesių laikotarpiui, kad Taryba galėtų toliau vertinti jų įgyvendinimą;

                     (5)

                     todėl Sprendimas 2014/512/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo 2014/512/BUSP 9 straipsnio 1 dalies pirma pastraipa pakeičiama taip:

                  „1.   Šis sprendimas taikomas iki 2019 m. liepos 31 d.“.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje2018 m. gruodžio 21 d.

                  Tarybos vardu

                  Pirmininkė

               J. BOGNER-STRAUSS

            (1)  2014 m. liepos 31 d. Tarybos sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 229, 2014 7 31, p. 13).

            (2)  2018 m. liepos 5 d. Tarybos sprendimas (BUSP) 2018/964, kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 172, 2018 7 9, p. 3).


title: 2018 m. spalio 24 d. Europos Parlamento sprendimas (ES) 2018/2073 dėl Europos prieglobsčio paramos biuro 2016 finansinių metų biudžeto įvykdymo patvirtinimo

text:
28.12.2018

               LT

               Europos Sąjungos oficialusis leidinys

               L 331/213

      EUROPOS PARLAMENTO SPRENDIMAS (ES) 2018/2073
      2018 m. spalio 24 d.
      dėl Europos prieglobsčio paramos biuro 2016 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos prieglobsčio paramos biuro 2016 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos prieglobsčio paramos biuro 2016 finansinių metų metinių ataskaitų kartu su Biuro atsakymu (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2016 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2018 m. vasario 20 d. rekomendaciją dėl patvirtinimo, kad Biuras įvykdė 2016 finansinių metų biudžetą (05941/2018 – C8-0087/2018),

                  —

                  atsižvelgdamas į savo 2018 m. balandžio 18 d. sprendimą (3), kuriuo atidedamas sprendimo dėl 2016 finansinių metų biudžeto įvykdymo patvirtinimo priėmimas, ir į Europos prieglobsčio paramos biuro vykdomojo direktoriaus atsakymą,

                  —

                  atsižvelgdamas į veiksmus, kurių ėmėsi Komisijos Migracijos ir vidaus reikalų generalinis direktoratas ir Europos prieglobsčio paramos biuro administracinė valdyba po 2018 m. balandžio 18 d. Parlamento sprendimo atidėti biudžeto įvykdymo patvirtinimą ir dėl kurių 2018 m. birželio 6 d. José Carreira atsistatydino iš Europos prieglobsčio paramos biuro vykdomojo direktoriaus pareigų;

                  —

                  atsižvelgdamas į 2018 m. rugsėjo 3 d. klausymą ir pateiktas taisomąsias priemones, kurių nuo savo paskyrimo 2018 m. birželio mėn. jau ėmėsi naujas laikinasis Europos prieglobsčio paramos biuro vykdomasis direktorius;

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (5), ypač į jo 36 straipsnį,

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto antrąjį pranešimą (A8-0299/2018),

         1.

            nepatvirtina Europos prieglobsčio paramos biuro vykdomajam direktoriui, kad Biuro 2016 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 417, 2017 12 6, p. 79.

         (2)  Žr. 1 išnašą.

         (3)  OL L 248, 2018 10 3, p. 195.

         (4)  OL L 298, 2012 10 26, p. 1.

         (5)  OL L 132, 2010 5 29, p. 11.

         (6)  OL L 328, 2013 12 7, p. 42.


title: 2018 m. spalio 24 d. Europos Parlamento sprendimas (ES) 2018/2071 dėl Europos Sąjungos 2016 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba

text:
28.12.2018

               LT

               Europos Sąjungos oficialusis leidinys

               L 331/210

      EUROPOS PARLAMENTO SPRENDIMAS (ES) 2018/2071
      2018 m. spalio 24 d.
      dėl Europos Sąjungos 2016 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba
      EUROPOS PARLAMENTAS,

                  —

                  atsižvelgdamas į Europos Sąjungos 2016 finansinių metų bendrąjį biudžetą (1),

                  —

                  atsižvelgdamas į Europos Sąjungos 2016 finansinių metų konsoliduotąsias metines ataskaitas (COM(2017) 365 – C8-0249/2017) (2),

                  —

                  atsižvelgdamas į Audito Rūmų 2016 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2016 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į savo 2018 m. balandžio 18 d. sprendimą (5), kuriuo atidedamas sprendimo dėl 2016 finansinių metų biudžeto įvykdymo patvirtinimo priėmimas, ir į prie jo pridėtą rezoliuciją (6),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (7), ypač į jo 55, 99,164, 165 ir 166 straipsnius,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto antrąjį pranešimą (A8-0300/2018),

         1.

            nepatvirtina Tarybos generaliniam sekretoriui, kad Europos Vadovų Tarybos ir Tarybos 2016 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Vadovų Tarybai, Tarybai, Komisijai, Europos Sąjungos Teisingumo Teismui ir Audito Rūmams, taip pat Europos ombudsmenui, Europos duomenų apsaugos priežiūros pareigūnui ir Europos išorės veiksmų tarnybai bei pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 48, 2016 2 24.

         (2)  OL C 323, 2017 9 28, p. 1.

         (3)  OL C 322, 2017 9 28, p. 1.

         (4)  OL C 322, 2017 9 28, p. 10.

         (5)  OL L 248, 2018 10 3, p. 23.

         (6)  OL L 248, 2018 10 3, p. 24.

         (7)  OL L 298, 2012 10 26, p. 1.


title: 2018 m. lapkričio 14 d. Europos sisteminės rizikos valdybos sprendimas dėl koordinavimo sistemos, pagal kurią priežiūros institucija konsultuojasi su Europos sisteminės rizikos valdyba dėl laikotarpio pratęsimo pagal Europos Parlamento ir Tarybos direktyvos 2009/138/EB (Mokumas II) 138 straipsnio 4 dalį (ESRV/2018/7)

text:
29.1.2019

                  LT

                  Europos Sąjungos oficialusis leidinys

                  C 36/31

         EUROPOS SISTEMINĖS RIZIKOS VALDYBOS SPRENDIMAS
         2018 m. lapkričio 14 d.
         dėl koordinavimo sistemos, pagal kurią priežiūros institucija konsultuojasi su Europos sisteminės rizikos valdyba dėl laikotarpio pratęsimo pagal Europos Parlamento ir Tarybos direktyvos 2009/138/EB (Mokumas II) 138 straipsnio 4 dalį
         (ESRV/2018/7)
         (2019/C 36/10)
         EUROPOS SISTEMINĖS RIZIKOS VALDYBOS BENDROJI VALDYBA,
         atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 3 straipsnio 2 dalies j punktą ir 4 straipsnio 2 dalį,
         atsižvelgdama į 2009 m. lapkričio 25 d. Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (2), ypač į jos 138 straipsnio 4 dalį,
         kadangi:

                     (1)

                     Direktyvos 2009/138/EB 138 straipsnyje nustatytos taisyklės ir tvarka, taikytina tais atvejais, kai nebesilaikoma mokumo kapitalo reikalavimo (MKR) arba kyla rizika, kad jo bus nebesilaikoma. Tokiais atvejais turi būti laikomasi specialių procedūrų, siekiant atkurti MKR tenkinantį tinkamų nuosavų lėšų lygį arba sumažinti draudimo ar perdraudimo įmonių veiklos rizikos profilį siekiant užtikrinti atitiktį MKR tam tikru laikotarpiu;

                     (2)

                     pagal Direktyvos 2009/138/EB 138 straipsnio 4 dalį, jeigu Europos draudimo ir profesinių pensijų institucija (EIOPA) paskelbia, kad egzistuoja išskirtinės neigiamos aplinkybės, turinčios įtakos draudimo ir perdraudimo įmonėms, užimančioms didelę rinkos arba paveiktų veiklos rūšių dalį, atitinkama priežiūros institucija gali ne daugiau kaip septyneriems metams pratęsti atkūrimo laikotarpį paveiktoms įmonėms;

                     (3)

                     pagal Direktyvos 2009/138/EB 138 straipsnio 4 dalį priežiūros institucija gali konsultuotis su Europos sisteminės rizikos valdyba (ESRV) dėl atkūrimo laikotarpio pratęsimo įmonėms, paveiktoms EIOPA paskelbtų išskirtinių neigiamų aplinkybių. Priežiūros institucija gali nuspręsti, ar yra būtinybė konsultuotis su ESRV dėl atkūrimo laikotarpio pratęsimo ir koks turi būti prašymo suteikti konsultaciją turinys;

                     (4)

                     ESRV yra atsakinga už makroprudencinę priežiūrinę stebėseną Sąjungoje. Šiuo atžvilgiu ESRV siekia prisidėti prie sisteminės rizikos, kuri kyla finansiniam stabilumui Sąjungoje, įskaitant riziką, kuri kyla už Sąjungos ribų. Dėl to, laikantis ESRV įgaliojimų, jos indėlis turėtų koncentruotis ties atkūrimo laikotarpio pratęsimo ar nepratęsimo paveiktoms įmonėms makroprudenciniais aspektais ir poveikiu. Kiek įmanoma, ESRV įvertina poveikį finansų rinkoms, kitoms draudimo ar perdraudimo įmonėms ir realiajai ekonomikai;

                     (5)

                     siekiant sudaryti palankesnes sąlygas konsultuotis dėl atkūrimo laikotarpio pratęsimo, reikia nustatyti koordinavimo sistemą ESRV. Ši koordinavimo sistema galėtų remtis dabartine Europos sisteminės rizikos valdybos sprendime ESRB/2015/4 (3) įtvirtinta koordinavimo sistema, susijusia su atitinkamų institucijų pranešimu apie nacionalines makroprudencinės politikos priemones ir ESRV nuomonių ir rekomendacijų priėmimu, kuri keletu atvejų buvo sėkmingai išbandyta;

                     (6)

                     galiausiai atlikdama vertinimą ESRV privalo pasitelkti būtiną kompetencijos lygį, kiek tai susiję su draudimu ir perdraudimu, bei užtikrinti glaudų ESRV ir EIOPA bendradarbiavimą,

               PRIĖMĖ ŠĮ SPRENDIMĄ:

            1 straipsnis
            Dalykas ir taikymo sritis
            Šiuo sprendimu nustatoma bendra procedūrinė sistema, pagal kurią prašymą teikianti institucija konsultuojasi su ESRV dėl atkūrimo laikotarpio pratęsimo pagal Direktyvos 2009/138/EB (Mokumas II) 138 straipsnio 4 dalį.

            2 straipsnis
            Apibrėžtys
            Šiame sprendime vartojamos šios apibrėžtys:

                        1.

                        vertinimo grupė – ESRV ekspertų grupė, atsakinga už vertinimo atlikimą ir atsakymo į prašymą suteikti konsultaciją parengimą, ir kuri yra Patariamojo techninio komiteto struktūros dalis;

                        2.

                        „Darwin“ – ESRV vidaus dokumentų valdymo sistema;

                        3.

                        ECB darbo diena – bet kuri diena, išskyrus šeštadienį, sekmadienį ar valstybinę nedarbo dieną ECB;

                        4.

                        draudimo įmonė – draudimo įmonė, kaip apibrėžta Direktyvos 2009/138/EB 13 straipsnyje;

                        5.

                        atkūrimo laikotarpis – paveiktos įmonės atveju Direktyvos 2009/138/EB 138 straipsnio 4 dalyje nurodytas laikotarpis, per kurį įmonė privalo atkurti mokumo kapitalo reikalavimą tenkinantį tinkamų nuosavų lėšų lygį arba sumažinti savo rizikos profilį siekiant užtikrinti atitiktį mokumo kapitalo reikalavimui;

                        6.

                        perdraudimo įmonė – perdraudimo įmonė, kaip apibrėžta Direktyvos 2009/138/EB 13 straipsnyje;

                        7.

                        prašymas suteikti konsultaciją – prašymas, kurį priežiūros institucija adresuoja ESRV pagal Direktyvos 2009/138/EB 138 straipsnio 4 dalį;

                        8.

                        prašymą teikianti institucija – priežiūros institucija, kuri teikia prašymą suteikti konsultaciją;

                        9.

                        priežiūros institucija – priežiūros institucija, kaip apibrėžta Direktyvos 2009/138/EB 13 straipsnyje.

            3 straipsnis
            Procedūra, pagal kurią parengiamas ir patvirtinamas atsakymas į prašymą suteikti konsultaciją

               1.   Gavus prašymą suteikti konsultaciją pagal Direktyvos 2009/138/EB 138 straipsnio 4 dalį, ESRV sekretoriatas apie tokį prašymą nedelsdamas informuoja Bendrosios valdybos, Valdymo komiteto ir vertinimo grupės narius, pateikdamas šią informaciją per „Darwin“ sistemą.

               2.   Per 10 ECB darbo dienų nuo prašymo suteikti konsultaciją vertinimo grupė parengia atsakymo į prašymą suteikti konsultaciją projektą ir jį per ESRV sekretoriatą pateikia Valdymo komitetui apsvarstyti rašytinės procedūros būdu.

               3.   Ankstesnėje pastraipoje nurodytu laikotarpiu Bendrosios valdybos narys gali nurodyti, per pirmąsias dvi ECB darbo dienas nuo Bendrosios valdybos informavimo, kad jo institucija pageidautų dalyvauti vertinimo grupėje stebėtojo statusu, jeigu jai dar nėra atstovaujama.

               4.   Valdymo komitetas pateikia pastabas dėl atsakymo projekto per dvi ECB darbo dienas nuo jo pateikimo ESRV sekretoriatui. Esmines Valdymo komiteto pateiktas pastabas įvertina vertinimo grupė ir dėl jų gali būti pasisakyta atsakymo Bendrajai valdybai projekte.

               5.   Per keturias ECB darbo dienas nuo atsakymo projekto pateikimo Valdymo komitetui ESRV sekretoriatas pateikia atsakymo projektą Bendrajai valdybai pastaboms pateikti. Per keturias ECB darbo dienas nuo atsakymo projekto pateikimo Bendrajai valdybai, jos nariai gali pateikti pastabas prieš priimant Bendrosios valdybos sprendimą. Nesant esminių pastabų, atsakymo dėl prašymo suteikti konsultaciją projektas laikomas patvirtintu.

               6.   Jeigu Bendroji valdyba pateikia esminių pastabų dėl atsakymo projekto, vertinimo grupė apsvarsto, ar atsakymo projektas turėtų būti pakoreguotas, atsižvelgiant į šias pastabas. Per keturias ECB darbo dienas nuo Bendrosios valdybos pastabų gavimo, vertinimo grupė pateikia per ESRV sekretoriatą galutinį atsakymo projektą Bendrajai valdybai.

               7.   Remdamasi galutiniu vertinimo grupės parengtu atsakymo projektu, Bendroji valdyba priima sprendimą dėl jo patvirtinimo. Išskyrus atvejus, kai rengiamas Bendrosios valdybos posėdis pagal ESRV darbo tvarkos taisykles (4), Bendroji valdyba priima sprendimą rašytinės procedūros būdu per dvi ECB darbo dienas nuo tos dienos, kai vertinimo grupė pateikė galutinį atsakymo projektą.

               8.   Procedūros laikas, per kurį parengiamas atsakymas dėl prašymo suteikti konsultaciją, gali būti sutrumpintas esant išskirtinėms aplinkybėms, jei to prašo prašymą teikianti institucija arba jeigu Bendroji valdyba mano esant būtina.

               9.   Pagal ESRV darbo tvarkos taisyklių 5 straipsnio 2a dalį ir 13 straipsnio 7 dalį, Islandijos, Norvegijos ir Lichtenšteino atstovų ESRV gali būti prašoma nedalyvauti diskusijose dėl atsakymo projekto, išskyrus atvejus, kai prašymą suteikti konsultaciją pateikė jų atitinkamos šalies priežiūros institucija.

            4 straipsnis
            Prašymą teikiančios institucijos teikiama informacija

               1.   Prašyme suteikti konsultaciją pateikiama visa būtina informacija, kuria remiantis bus priimtas ESRV sprendimas, ir jame nurodomi konfidencialumo reikalavimai, jei tokių yra, kurie taikomi perduodant tą informaciją.

               2.   Prašymą teikianti institucija pateikia ESRV informaciją, pagrindžiančią ekonomines priežastis, dėl kurių atkūrimo laikotarpis turėtų būti pratęsiamas, ir numatomą bendrą ekonominį poveikį tuo atveju, jei atkūrimo laikotarpis nebūtų pratęstas.

               3.   Informacija apie ekonomines priežastis, dėl kurių atkūrimo laikotarpis turėtų būti pratęsiamas apima:

                           a)

                           duomenis apie dabartinę finansinę situaciją ir kiekvienos paveiktos draudimo ar perdraudimo įmonės tarpusavio sąsajas, įskaitant jos investavimo riziką;

                           b)

                           papildomą informaciją apie straipsnius, kaip antai draudimo rinkos struktūrą, pagrindines konkurentų savybes ir dėl nepageidaujamo įvykio atsiradusių nuostolių paskirstymą; ir

                           c)

                           finansines prognozes, iliustruojančias galimą kiekvienos paveiktos draudimo ar perdraudimo įmonės atkūrimą esant skirtingiems ekonominiams scenarijams.

               4.   Informacija apie numatomą bendrą ekonominį poveikį tuo atveju, jei atkūrimo laikotarpis nebūtų pratęstas, apima:

                           a)

                           neigiamą poveikį finansų rinkoms, kuris gali kilti dėl kiekvienos paveiktos draudimo ar perdraudimo įmonės strategijos, skirtos sumažinti jos rizikos profilį, įskaitant galimą neigiamą šalutinį poveikį;

                           b)

                           neigiamą poveikį realiajai ekonomikai, kurį sukelia, pavyzdžiui, be kita ko, laikinas draudimo paslaugų sutrikimas, kylantis dėl to, kad galimai trūksta tarpusavio pakeičiamumo, arba dėl galimo neigiamo poveikio vartotojų pasitikėjimui.

               5.   Šio sprendimo priede nurodomas būtinos informacijos, kurią turi pateikti prašymą teikianti institucija, sąrašas.

               6.   Nepaisant 4 ir 5 dalies, ESRV gali reikalauti, kad prašymą teikianti institucija pateiktų papildomą informaciją, jei tai yra būtina.

               7.   Išskyrus atvejus, kai pateikta informacija jau yra viešai prieinama, ESRV gauta informacija bus laikoma konfidencialia ir su ja atitinkamai elgiamasi, vadovaujantis Reglamento (ES) Nr. 1092/2010 8 straipsnio 3 dalimi, ir prieigą prie šios informacijos turi tik tie asmenys ir institucijos, kurie tokią informaciją turi žinoti vykdydami savo pareigas arba atlikdami savo uždavinius.

               8.   Keitimuisi informacija su prašymą teikiančia institucija ESRV sekretoriatas sukuria tam skirtą „Darwin“ struktūrą.

            5 straipsnis
            Vertinimo grupė

               1.   Vertinimo grupė atlieka vertinimą ir rengia atsakymo dėl prašymo suteikti konsultaciją projektą.

               2.   Vertinimo grupės sudėtis yra tokia pati, kaip vertinimo grupės, kuri yra sukurta pagal Sprendimą ESRB/2015/4 ir kurią paskiria Bendroji valdyba, išskyrus šiuos skirtumus:

                           a)

                           Europos bankininkystės institucijos (EBI) atstovas pakeičiamas EIOPA atstovu, kurį paskiria Bendroji valdyba; ir

                           b)

                           kiekviena institucija, kuriai atstovaujama vertinimo grupėje, gali nurodyti vieną draudimo ekspertą, kuris vertinimo grupėje dalyvaus stebėtojo statusu.

               3.   Priežiūros institucijos, kuri yra prašymą teikianti institucija, atstovų atveju, siekiant išvengti interesų konflikto rengiant atsakymą dėl prašymo suteikti konsultaciją, vertinimo grupės narių ir stebėtojų statusas laikinai sustabdomas (tačiau šie nariai nėra pakeičiami kitais).

               4.   Vertinimo grupė stengiasi pasiekti bendrą jos narių sutarimą, tačiau jeigu pagal aplinkybes tai būtina, vertinimo grupė gali pateikti daugumos ir mažumos vertinimo nuomonę kartu su atsakymo projektu, kurį jie teikia Bendrajai valdybai.

            6 straipsnis
            Atsakymo dėl prašymo suteikti konsultaciją konfidencialumas
            ESRV atsakymas dėl prašymo suteikti konsultaciją nėra viešas ir pateikiamas tik prašymą teikiančiai institucijai.

            7 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2018 m. lapkričio 14 d.

               Francesco MAZZAFERRO

                  ESRV bendrosios valdybos vardu

                  ESRV sekretoriato vadovas

            (1)  OL L 331, 2010 12 15, p. 1.

            (2)  OL L 335, 2009 12 17, p. 1.

            (3)  2015 m. gruodžio 16 d. Europos sisteminės rizikos valdybos sprendimas dėl koordinavimo sistemos, susijusios su atitinkamų institucijų pranešimu apie nacionalines makroprudencinės politikos priemones ir ESRV nuomonių ir rekomendacijų priėmimu, ir ESRV/2014/2 sprendimo panaikinimo (ESRV/2015/4) (OL C 97, 2016 3 12, p. 28).

            (4)  2011 m. sausio 20 d. Europos sisteminės rizikos valdybos sprendimas, kuriuo patvirtinamos Europos sisteminės rizikos valdybos darbo tvarkos taisyklės (ESRB/2011/1) (OL C 58, 2011 2 24, p. 4).

            PRIEDAS
            Informacija, kurią turi pateikti prašymą teikianti institucija
            I.   Informacija apie prašymą teikiančią instituciją

                        —

                        Priežiūros institucijos pavadinimas

                        —

                        Valstybė narė

                        —

                        Prašymą pasirašęs asmuo (Vardas, pavardė, kontaktiniai duomenys)

                        —

                        Kontaktinis asmuo (Vardas, pavardė, kontaktiniai duomenys)

                  II.   Tikslus prašymo turinys – prašymo suteikti konsultaciją apimtis

            III.   Informacija apie kiekvieną įmonę pagal prašymo apimtį

            III.1.   Pagrindinė informacija

            Apie kiekvieną paveiktą įmonę (apibrėžtys pagal atitinkamą Mokumo II šabloną S01.02.01 ar S01.02.04, kaip taikytina):

                        —

                        įmonės pavadinimas,

                        —

                        įmonės identifikavimo kodas,

                        —

                        įmonės tipas,

                        —

                        šalis, kurioje išduotas veiklos leidimas,

                        —

                        (grupės) mokumo kapitalo reikalavimų apskaičiavimo metodas,

                        —

                        įmonei būdingų parametrų naudojimas,

                        —

                        tiksliniai fondai,

                        —

                        suderinimo korekcija,

                        —

                        svyravimų korekcija,

                        —

                        nerizikingų palūkanų normai taikoma pereinamojo laikotarpio priemonė,

                        —

                        pereinamojo laikotarpio priemonė, taikoma techniniams atidėjiniams.

                  III.2.   Finansinė informacija

            Kiekvienos paveiktos įmonės naujausios aktualios finansinės situacijos apžvalga, įskaitant pagrindinę turto, įsipareigojimų, nuosavų lėšų (su ilgalaikėmis garantijų priemonėmis ir be jų) sudėtį ir MKR.
            III.3.   Informacija apie kiekvienos paveiktos įmonės padėtį nacionalinėje draudimo rinkoje

            Apie kiekvieną paveiktą įmonę:

                        —

                        informacija apie tos paveiktos įmonės užimamą nacionalinės rinkos dalį, įskaitant ne gyvybės draudimo veiklą (pajamos iš draudimo įmokų) bendrai ir pagal draudimo rūšis, gyvybės draudimo veiklą (bruto techniniai atidėjiniai) bendrai ir pagal draudimo rūšis, balanso dydį (visas turtas),

                        —

                        informacija apie nacionalinėje rinkoje (gyvybės ir ne gyvybės draudimo veiklos) veikiančių įmonių skaičių pagal draudimo rūšis, kuriose jos veikia,

                        —

                        informacija apie bendrą pagrindinių 3–5 - 10 draudimo įmonių rinkos dalį pagal tas draudimo rūšis, kuriose paveiktos įmonės veikia,

                        —

                        numatomas nuostolių paskirstymas tarp paveiktų įmonių, veikiančių nacionalinėje draudimo rinkoje, įvykus įvykiui (įvykiams), dėl kurių EIOPA paskelbė, kad egzistuoja išskirtinės neigiamos aplinkybės.

                  IV.   Informacija, pagrindžianti kiekvienos paveiktos įmonės atkūrimo laikotarpio pratęsimą

            Apie kiekvieną paveiktą įmonę:

                        —

                        finansinės prognozės, iliustruojančios MKR pažeidimo atkūrimą esant skirtingiems ekonominiams scenarijams,

                        —

                        prielaidų aprašymas ir atkūrimo priemonių, įtrauktų į šias finansines prognozes, numatomas poveikis. Tai galėtų apimti:

                                    —

                                    numatomą turto portfelio rizikos profilio (planuojamą) sumažinimą (įskaitant jo galimą poveikį finansų rinkoms),

                                    —

                                    numatomą sumą, kurią įmonė planuoja rekapitalizuoti ir kokia forma (pvz., nuosavybės priemonių, skolos forma),

                                    —

                                    numatomą planuojamo perdraudimo ir (arba) kitų rizikos mažinimo metodų, kurie bus naudojami, sumą,

                                    —

                                    numatomas techninių atidėjinių ir draudimo portfelių, kuriuos planuojama parduoti ir (arba) panaikinti (angl. put into run-off), įmokų sumas.

                  V.   Informacija apie numatomą ekonominį poveikį tuo atveju, jei atkūrimo laikotarpis nebūtų pratęstas, kiekvienos paveiktos įmonės atveju

            Apie kiekvieną paveiktą įmonę:

                        —

                        neigiamo poveikio realiajai ekonomikai ir (arba) finansų rinkoms įvertinimas, jeigu atkūrimo laikotarpis nepratęsiamas. Tai apima:

                                    —

                                    numatomą draudimo paslaugų galimo sutrikdymo laipsnį, jeigu atkūrimo laikotarpis nepratęsiamas, pagrįstą, pavyzdžiui, įmonių, teikiančių tokius pačius produktus (paslaugas) skaičiaus analize, kaip greitai polisų turėtojai gali pakeisti vieną draudimo įmonę kita, galimų kliūčių naujiems dalyviams patekti į rinką aprašymą,

                                    —

                                    numatomą draudimo paslaugų sutrikdymo poveikį realiajai ekonomikai, pavyzdžiui, be kita ko, realiosios ekonomikos veiklų, kurios gali būti sutrikdytos praradus draudimo apsaugą, aprašymą,

                                    —

                                    galimo neigiamo poveikio vartotojų pasitikėjimui, sukelto dėl nepratęsto atkūrimo laikotarpio, aprašymą,

                                    —

                                    numatomą poveikį finansų rinkoms (įskaitant galimą neigiamą šalutinį poveikį), kuris atsiranda nepratęsus atkūrimo laikotarpio ir dėl kurio įmonė yra likviduojama.

                  Visa aukščiau nurodyta kiekybinė informacija turėtų būti pateikta „Excel“ lentelėje, remiantis naujausiais prieinamais duomenimis.


title: 2019 m. balandžio 1 d. Tarybos sprendimas (BUSP) 2019/538 dėl paramos Cheminio ginklo uždraudimo organizacijos (OPCW) veiklai įgyvendinant ES kovos su masinio naikinimo ginklų platinimu strategiją

text:
2.4.2019

                  LT

                  Europos Sąjungos oficialusis leidinys

                  L 93/3

         TARYBOS SPRENDIMAS (BUSP) 2019/538
         2019 m. balandžio 1 d.
         dėl paramos Cheminio ginklo uždraudimo organizacijos (OPCW) veiklai įgyvendinant ES kovos su masinio naikinimo ginklų platinimu strategiją
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją (toliau – ES strategija), kurios III skyriuje pateiktas kovos su tokiu platinimu priemonių sąrašas;

                     (2)

                     ES strategijoje pabrėžiamas Konvencijos dėl cheminio ginklo kūrimo, gamybos, kaupimo ir panaudojimo uždraudimo bei jo sunaikinimo (toliau – CWC) ir Cheminio ginklo uždraudimo organizacija (toliau – OPCW) esminis vaidmuo kuriant pasaulį be cheminio ginklo. ES strategijoje Sąjunga įsipareigojo dėti pastangas, kad būtų visuotinai laikomasi pagrindinių nusiginklavimo ir neplatinimo sutarčių bei susitarimų, įskaitant CWC. ES strategijos uždaviniai papildo OPCW uždavinius, kurių OPCW siekia būdama atsakinga už CWC įgyvendinimą;

                     (3)

                     2004 m. lapkričio 22 d. Taryba priėmė Bendruosius veiksmus 2004/797/BUSP (1) dėl paramos OPCW veiksmams. Tiems bendriesiems veiksmams nustojus galioti buvo priimti Tarybos bendrieji veiksmai 2005/913/BUSP (2), o po jų, savo ruožtu – Tarybos bendrieji veiksmai 2007/185/BUSP (3). Po Bendrųjų veiksmų 2007/185/BUSP buvo priimti Tarybos sprendimai 2009/569/BUSP (4), 2012/166/BUSP (5) ir (BUSP) 2015/259 (6). Sprendimas (BUSP) 2015/259 nustojo galioti 2018 m. kovo 23 d.;

                     (4)

                     2018 m. vasario 26 d. Taryba priėmė Sprendimą (BUSP) 2018/294 (7), kuriame numatyta pratęsti Sprendimo (BUSP) 2015/259 galiojimo laikotarpį, kad būtų galima toliau įgyvendinti veiklą iki 2018 m. gruodžio 23 d.;

                     (5)

                     tokią intensyvią ir tikslingą Sąjungos paramą OPCW veiksmams būtina teikti toliau aktyviai įgyvendinant ES strategijos III skyrių. Reikia tolesnių veiksmų siekiant stiprinti CWC valstybių Šalių (toliau – valstybės Šalys) pajėgumus laikytis savo pagal CWC prisiimtų įsipareigojimų, valstybių Šalių pasirengimą užkirsti kelią išpuoliams, kuriuose naudojamos nuodingosios cheminės medžiagos, ir į juos reaguoti ir tarptautinį bendradarbiavimą su cheminėmis medžiagomis susijusios veiklos srityje. Tolesnių veiksmų taip pat reikia siekiant padėti OPCW gebėjimui prisitaikyti prie pokyčių mokslo ir technologijų srityje, taip pat stiprinti OPCW pajėgumus siekiant pašalinti grėsmę, kurią kelia cheminių ginklų naudojimas. Priemonės, susijusios su visuotiniu CWC taikymu, turėtų būti taikomos toliau ir būti tikslinamos bei nukreipiamos atsižvelgiant į mažėjantį valstybių, kurios nėra CWC Šalys, skaičių;

                     (6)

                     2018 m. balandžio 16 d. Taryba priėmė išvadas, kuriose, be kita ko, buvo išdėstyta Sąjungos pozicija, susijusi su ketvirtąja specialiąja valstybių Šalių konferencijos sesija, skirta Cheminio ginklo uždraudimo konvencijos veikimo peržiūrai (toliau – ketvirtoji peržiūros konferencija), kuri vyko Hagoje 2018 m. lapkričio 21–30 d.;

                     (7)

                     Sąjunga teikė politinę, finansinę paramą ir paramą natūra OPCW operacijoms Sirijoje, kurių tikslas – visiškai sunaikinti Sirijos cheminius ginklus ir nuodingąsias chemines medžiagas. Todėl 2013 m. gruodžio 9 d. Taryba priėmė Sprendimą 2013/726/BUSP (8) dėl paramos OPCW veiksmams, susijusiems su Jungtinių Tautų Saugumo Tarybos (toliau – JT ST) rezoliucija 2118 (2013), 2013 m. rugsėjo 27 d. OPCW vykdomosios tarybos sprendimu dėl Sirijos cheminių ginklų sunaikinimo ir vėlesnėmis ir susijusiomis rezoliucijomis bei sprendimais. Po Sprendimo 2013/726/BUSP 2017 m. gruodžio 12 d. Taryba priėmė Sprendimą (BUSP) 2017/2303 (9). Be to, 2015 m. lapkričio 30 d. Taryba priėmė Sprendimą (BUSP) 2015/2215 (10), kuriuo remiama JT ST rezoliucija 2235 (2015);

                     (8)

                     2018 m. birželio 27 d. ketvirtojoje specialiojoje valstybių Šalių konferencijos sesijoje priimtas sprendimas C-SS-4/DEC.3, kuriuo sprendžiamas cheminio ginklo naudojimo grėsmės klausimas. 2018 m. birželio 28 d. Europos Vadovų Tarybos išvadose Sąjunga įpareigota remti to sprendimo rezultatus,

               PRIĖMĖ ŠĮ SPRENDIMĄ:

            1 straipsnis

               1.   Siekdama nedelsiant ir praktiškai taikyti kai kurias ES strategijos dalis, Sąjunga remia OPCW veiksmus siekiant šių uždavinių:

                           —

                           stiprinti valstybių Šalių gebėjimus vykdyti pagal CWC prisiimtus savo įsipareigojimus;

                           —

                           stiprinti valstybių Šalių pasirengimą užkirsti kelią išpuoliams, kuriuose naudojamos nuodingosios cheminės medžiagos, ir į juos reaguoti;

                           —

                           stiprinti tarptautinį bendradarbiavimą su cheminėmis medžiagomis susijusios veiklos srityje;

                           —

                           remti OPCW gebėjimą prisitaikyti prie pokyčių mokslo ir technologijų srityje;

                           —

                           stiprinti OPCW pajėgumus siekiant pašalinti grėsmę, kurią kelia cheminių ginklų naudojimas;

                           —

                           skatinti visuotinį taikymą raginant valstybes, kurios nėra Šalys, prisijungti prie CWC.

               2.   Atsižvelgiant į 1 dalį, ES strategijoje nurodytas priemones atitinkantys Sąjungos remiamos veiklos OPCW projektai yra šie:
               I projektas. OPCW chemijos ir technologijų centras bei sprendimo C-SS-4/DEC.3, kuriuo sprendžiamas cheminio ginklo naudojimo grėsmės klausimas, įgyvendinimas
               Veikla

                           —

                           Laboratorijos modernizavimo projektas

                           —

                           Sprendimo C-SS-4/DEC.3 įgyvendinimas

                     II projektas. Cheminio ginklo demilitarizavimas ir neplatinimas
               Veikla

                           —

                           Vykdomosios tarybos atstovų ir valstybių Šalių stebėtojų vizitai į Kinijos Liaudies Respubliką ir Jungtines Amerikos Valstijas siekiant parengti naikinimo programų apžvalgą

                           —

                           Įmonių turinio valdymo (ECM) sistemos naudojimo plėtojimas ir stiprinimas

                           —

                           Visiems atitinkamiems OPCW Techninio sekretoriato darbuotojams skirto visapusiško telekomunikacijų sprendimo įdiegimas

                     III projektas. Pagalba ir apsauga Afrikos valstybėse Šalyse
               Veikla

                           —

                           Operatyvinis pirmojo reagavimo pajėgų narių mokymas

                           —

                           Afrikos grupei skirtas instruktorių mokymas pagalbos ir apsaugos tema

                     IV projektas. Tarptautinis bendradarbiavimas
               Veikla

                           —

                           Vadovų mokymas, skirtas vyresniesiems pramonės vadovams, politikos formuotojams ir OPCW asocijuotosios programos alumnams

                           —

                           Laboratorijos porinis projektas

                           —

                           Forumas dėl moterų vaidmens taikiais tikslais naudojant chemines medžiagas ir chemikėms skirtas bazinių analitinių įgūdžių tobulinimo kursas

                           —

                           Jaunimo švietimas ir mokymas apie cheminių medžiagų naudojimą taikiais tikslais

                           —

                           Analitinių gebėjimų ugdymo kursas chemikams analitikams Afrikos valstybėse narėse

                           —

                           Cheminės saugos ir saugumo valdymo kursas Afrikos valstybėms Šalims

                     V projektas. Visuotinis taikymas ir informavimo veikla
               Veikla

                           —

                           E. mokymosi modulių rengimas

                           —

                           Švietimo ir informavimo priemonių bei medžiagos vertimas ir platinimas

                           —

                           Parama NVO dalyvavimui OPCW veikloje

                           —

                           Papildomi renginiai, vykstantys valstybių Šalių konferencijų metu

                     VI projektas. Įgyvendinimas nacionaliniu lygiu
               Veikla

                           —

                           Pasaulinis suinteresuotųjų subjektų forumas

                     VII projektas. Mokslas ir technologijos
               Veikla

                           —

                           Augalinių biožymenų konkursas

                           —

                           Parama OPCW mokslinės patariamosios valdybos laikinosioms darbo grupėms

                     Išsamus šioje dalyje nurodytos Sąjungos remiamos OPCW veiklos aprašymas išdėstytas priede.

            2 straipsnis

               1.   Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) yra atsakingas už šio sprendimo įgyvendinimą.

               2.   1 straipsnio 2 dalyje nurodytų projektų techninį įgyvendinimą atlieka OPCW techninis sekretoriatas (toliau – Techninis sekretoriatas). Jis tą užduotį vykdo prižiūrint ir kontroliuojant vyriausiajam įgaliotiniui. Tuo tikslu vyriausias įgaliotinis su Techniniu sekretoriatu sudaro būtinus susitarimus.

            3 straipsnis

               1.   1 straipsnio 2 dalyje nurodytiems projektams įgyvendinti skiriama orientacinė finansavimo suma yra 11 601 256 EUR.

               2.   Išlaidos, finansuojamos 1 dalyje nustatyta suma, tvarkomos laikantis Sąjungos bendrajam biudžetui taikomų procedūrų ir taisyklių.

               3.   Komisija prižiūri, kad 2 dalyje nurodytos išlaidos būtų tinkamai valdomos. Tuo tikslu ji sudaro finansavimo susitarimą su Techniniu sekretoriatu. Tame susitarime numatoma, kad Techninis sekretoriatas turi užtikrinti Sąjungos įnašo matomumą atitinkamai pagal jo dydį ir nustatyti priemones, kuriomis būtų sudarytos palankesnės sąlygos sinergijos kūrimui bei užtikrinta, kad veikla nesidubliuotų.

               4.   Po šio sprendimo įsigaliojimo Komisija stengiasi kuo greičiau sudaryti 3 dalyje nurodytą finansavimo susitarimą. Ji praneša Tarybai apie visus sunkumus to proceso metu ir susitarimo sudarymo datą.

            4 straipsnis
            Vyriausiasis įgaliotinis Tarybai pateikia šio sprendimo įgyvendinimo ataskaitą, parengtą remiantis reguliariai teikiamomis Techninio sekretoriato rengiamomis ataskaitomis. Taryba vyriausiojo įgaliotinio ataskaitų pagrindu atlieka įvertinimą. Komisija teikia informaciją dėl 1 straipsnio 2 dalyje nurodytų projektų finansinių aspektų.

            5 straipsnis

               1.   Šis sprendimas įsigalioja jo priėmimo dieną.

               2.   Šis sprendimas nustoja galioti po 36 mėnesių nuo 3 straipsnio 3 dalyje nurodyto finansavimo susitarimo sudarymo dienos. Tačiau jis nustoja galioti po šešių mėnesių nuo jo įsigaliojimo, jei iki to laiko minėtas finansavimo susitarimas nesudaromas.

            Priimta Briuselyje 2019 m. balandžio 1 d.

                  Tarybos vardu

                  Pirmininkas

               G. CIAMBA

            (1)  2004 m. lapkričio 22 d. Tarybos bendrieji veiksmai 2004/797/BUSP dėl paramos OPCW veiksmams, įgyvendinant ES kovos su masinio naikinimo ginklų platinimu strategiją (OL L 349, 2004 11 25, p. 63).

            (2)  2005 m. gruodžio 12 d. Tarybos bendrieji veiksmai 2005/913/BUSP dėl paramos Cheminio ginklo uždraudimo organizacijos (OPCW) veiksmams, įgyvendinant ES kovos su masinio naikinimo ginklų platinimu strategiją (OL L 331, 2005 12 17, p. 34).

            (3)  2007 m. kovo 19 d. Tarybos bendrieji veiksmai 2007/185/BUSP dėl paramos Cheminio ginklo uždraudimo organizacijos (OPCW) veiksmams įgyvendinant ES kovos su masinio naikinimo ginklų platinimu strategiją (OL L 85, 2007 3 27, p. 10).

            (4)  2009 m. liepos 27 d. Tarybos sprendimas 2009/569/BUSP dėl paramos Cheminio ginklo uždraudimo organizacijos (OPCW) veiksmams, įgyvendinant ES kovos su masinio naikinimo ginklų platinimu strategiją (OL L 197, 2009 7 29, p. 96).

            (5)  2012 m. kovo 23 d. Tarybos sprendimas 2012/166/BUSP dėl paramos Cheminio ginklo uždraudimo organizacijos (CGUO) veiksmams įgyvendinant ES kovos su masinio naikinimo ginklų platinimu strategiją (OL L 87, 2012 3 24, p. 49).

            (6)  2015 m. vasario 17 d. Tarybos sprendimas (BUSP) 2015/259 dėl paramos Cheminio ginklo uždraudimo organizacijos (CGUO) veiksmams įgyvendinant ES kovos su masinio naikinimo ginklų platinimu strategiją (OL L 43, 2015 2 18, p. 14).

            (7)  2018 m. vasario 26 d. Tarybos sprendimas (BUSP) 2018/294, kuriuo iš dalies keičiamas Sprendimas (BUSP) 2015/259 dėl paramos Cheminio ginklo uždraudimo organizacijos (CGUO) veiksmams įgyvendinant ES kovos su masinio naikinimo ginklų platinimu strategiją (OL L 55, 2018 2 27, p. 58).

            (8)  2013 m. gruodžio 9 d. Tarybos sprendimas 2013/726/BUSP dėl paramos JT ST rezoliucijai 2118 (2013) ir CGUO vykdomosios tarybos sprendimui EC-M-33/Dec 1, įgyvendinant ES kovos su masinio naikinimo ginklų platinimu strategiją (OL L 329, 2013 12 10, p. 41).

            (9)  2017 m. gruodžio 12 d. Tarybos sprendimas (BUSP) 2017/2303 dėl paramos nuolatiniam JT Saugumo Tarybos rezoliucijos 2118 (2013) ir Cheminio ginklo uždraudimo organizacijos (ChGUO) vykdomosios tarybos Sprendimo EC-M-33/DEC.1 dėl Sirijos cheminių ginklų sunaikinimo įgyvendinimui, įgyvendinant ES kovos su masinio naikinimo ginklų platinimu strategiją (OL L 329, 2017 12 13, p. 55).

            (10)  2015 m. lapkričio 30 d. Tarybos Sprendimas (BUSP) 2015/2215, kuriuo remiama JT ST rezoliucija 2235 (2015), kuria įsteigiamas CGUO ir JT bendras tyrimo mechanizmas, skirtas cheminių antpuolių Sirijos Arabų Respublikoje vykdytojams nustatyti (OL L 314, 2015 12 1, p. 51).

            PRIEDAS

               Sąjungos parama OPCW veiksmams įgyvendinant ES kovos su masinio naikinimo ginklų platinimu strategiją

            I projektas. OPCW chemijos ir technologijų centras ir sprendimo C-SS-4/DEC.3, kuriuo sprendžiamas cheminio ginklo naudojimo grėsmės klausimas, įgyvendinimas
            Uždaviniai

                        —

                        Cheminio ginklo atsargų ir cheminio ginklo gamybos objektų sunaikinimas taikant CWC numatytas patikrinimo priemones

                        —

                        Cheminio ginklo neplatinimas taikant CWC numatytas patikrinimo ir įgyvendinimo priemones, tai taip pat padeda stiprinti valstybių Šalių tarpusavio pasitikėjimą

                        —

                        Pagalba ir apsauga nuo cheminio ginklo, jo naudojimo, arba jo naudojimo grėsmės laikantis CWC X straipsnio nuostatų

                        —

                        Ekonominis vystymasis ir technologinė plėtra vykdant tarptautinį bendradarbiavimą su cheminėmis medžiagomis susijusios veiklos srityje tikslais, kurie nėra draudžiami pagal CWC laikantis XI straipsnio nuostatų

                        —

                        Visiškas ir veiksmingas CWC VII straipsnio nuostatų įgyvendinimas valstybėse Šalyse

                  Tikslai

                        —

                        Nuolatinio pasitikėjimo reikalavimų vykdymu tikrinimas

                        —

                        Gebėjimų stiprinimas siekiant užkirsti kelią priešiškam nuodingųjų cheminių medžiagų naudojimui bei reaguoti į tokius atvejus ir skatinti tarptautinį bendradarbiavimą

                        —

                        Bendradarbiavimas siekiant pasinaudoti kitų pajėgumais

                        —

                        Užtikrinimas, kad organizacija atitiktų paskirties tikslą

                        —

                        Cheminio ginklo Sirijos Arabų Respublikoje naudotojų išsiaiškinimas nustatant visą informaciją, kuri gali būti susijusi su naudoto cheminio ginklo kilme, ir ją pranešti tais atvejais, kai faktų nustatymo misija nustato arba yra nustačiusi, kad ginklas buvo arba galėjo būti panaudotas, ir atvejais, kai OPCW ir JT bendras tyrimo mechanizmas nėra paskelbęs ataskaitos

                  Rezultatai

                        —

                        Padidėjęs operatyvinis veiksmingumas

                        —

                        Pagerėjęs fizinis saugumas

                        —

                        Aukščiausių saugos standartų laikymasis

                        —

                        Buvimas tinkamoje padėtyje, kad būtų neatsiliekama nuo dabartinių grėsmių, taip pat nuo pokyčių mokslo ir technologijų srityje, padidėjęs pasitikėjimas ir autoritetas, kurie bus užtikrinti šia nauja infrastruktūra

                        —

                        Tyrimų vykdymas vadovaujantis sprendime C-SS-4/DEC.3 nustatytais įgaliojimais

                  Veikla
            I.1.   Laboratorijos modernizavimo projektas
            OPCW laboratorijai ir įrangos parduotuvei tenka ypač svarbus vaidmuo remiant CWC įgyvendinimą. Prieš daugiau nei 20 metų dabartinėje jų veikimo vietoje, Hagos Reisveiko priemiestyje, pradėjus veikti laboratorijai ir įrangos parduotuvei, šių infrastruktūros objektų teikiamų paslaugų paklausa ženkliai išaugo. Per pastaruosius kelerius metus dramatiškai išaugus neįprastų operacijų skaičiui dar labiau akcentuoti šių infrastruktūros objektų pajėgumai, o priėmus sprendimą C-SS-4/DEC.3 tikėtina, kad paklausa dar labiau išaugs. Be to, valstybės Šalys vis aktyviau prašo laboratorijos paramos mokymams, kad galėtų padidinti savo analitinius ir techninius pajėgumus chemijos srityje. Siekdama spręsti šiuos klausimus, OPCW nusprendė inicijuoti projektą, skirtą OPCW laboratorijai ir įrangos parduotuvei pertvarkyti į naują Chemijos ir technologijų centrą (ChemTech centrą).
            I.2.   Sprendimo C-SS-4/DEC.3 įgyvendinimas
            Sprendimo C-SS-4/DEC.3 rezoliucinės dalies 10 punkte OPCW valstybių Šalių konferencija nusprendė, kad sekretoriatas įdiegs priemones, skirtas cheminio ginklo Sirijos Arabų Respublikoje naudotojams išsiaiškinti nustatant visą informaciją, kuri gali būti susijusi su naudoto cheminio ginklo kilme, ir ją pranešti tais atvejais, kai faktų nustatymo misija nustato arba yra nustačiusi, kad ginklas buvo arba galėjo būti panaudotas, ir atvejais, kai JT ir OPCW bendras tyrimo mechanizmas nėra paskelbęs ataskaitos. Prisidėdamas prie to sprendimo sekretoriatas sudarys Nusikalstamų veikų tyrimo ir jų vykdytojų nustatymo grupę, kuri vykdys savo veiklą nešališkai ir objektyviai. Nusikalstamų veikų tyrimo ir jų vykdytojų nustatymo grupė veiks tiesiogiai prižiūrima OPCW generalinio direktoriaus ir teiks ataskaitas Vykdomajai tarybai ir Jungtinių Tautų generaliniam sekretoriui.
            II projektas. Cheminio ginklo demilitarizavimas ir neplatinimas
            Uždaviniai

                        —

                        Remti cheminio ginklo neplatinimą, taikant CWC numatytas patikrinimo ir įgyvendinimo priemones

                        —

                        Paspartinti ir užtikrinti cheminio ginklo atsargų ir gamybos objektų naikinimą taikant CWC numatytas patikrinimo priemones

                        —

                        Prisidėti prie visiško, veiksmingo ir nediskriminacinio visų CWC nuostatų įgyvendinimo

                  Tikslai

                        —

                        Nuolatinio pasitikėjimo reikalavimų vykdymu tikrinimas

                        —

                        Bendradarbiavimas siekiant pasinaudoti kitų pajėgumais

                        —

                        Užtikrinimas, kad organizacija atitiktų paskirties tikslą

                        —

                        Gebėjimų stiprinimas siekiant užkirsti kelią priešiškam nuodingųjų cheminių medžiagų naudojimui bei reaguoti į tokius atvejus ir skatinti tarptautinį bendradarbiavimą

                  Rezultatai

                        —

                        Atitinkamų spendimų dėl cheminio ginklo sunaikinimo įgyvendinimas

                        —

                        Intensyvesnis žinių perdavimas, didesnis skaidrumas ir geresnis supratimas tarp OPCW suinteresuotųjų subjektų

                        —

                        Parama, skirta CWC tikrinimo tvarkos perorientavimui nuo nusiginklavimo prie pakartotinio cheminio ginklo atsiradimo prevencijos

                        —

                        Intensyvesnė eilinių tikrinimų veikla, taikant rizikos valdymo sistemą

                        —

                        Padidėjęs OPCW gebėjimas vykdyti nenumatytų atvejų operacijas

                        —

                        Padidėję OPCW pagalbos ir apsaugos pajėgumai, kuriais remiamas jos susitelkimas į cheminio ginklo pakartotinį atsiradimą tiek prevencijos, tiek atsakomųjų veiksmų atžvilgiu

                        —

                        Prireikus pritaikytos struktūros ir procesai, kuriais remiamas sklandus OPCW pereinamasis procesas

                  Veikla
            II.1.   Vykdomosios tarybos atstovų ir valstybių Šalių stebėtojų vizitai į Kinijos Liaudies Respubliką ir Jungtines Amerikos Valstijas siekiant parengti naikinimo programų apžvalgą
            Sąjunga nuolat rėmė Vykdomosios tarybos atstovų vizitus (Bendrieji veiksmai 2007/185/BUSP ir sprendimai 2009/569/BUSP, 2012/166/BUSP bei (BUSP) 2015/259). Iki šiol surengti vizitai buvo naudingi kaip priemonės klausimams arba problemoms, susijusioms su cheminį ginklą turinčios valstybės Šalies programa, pagal kurią ji turi įvykdyti savo įsipareigojimus sunaikinti savo cheminį ginklą, spręsti. Šie vizitai bus naudingi visoms valstybėms Šalims – jais bus padėta padidinti skaidrumą ir stiprinti pasitikėjimą, kad daroma pažanga visiškai sunaikinant likusį cheminį ginklą pagal CWC nuostatas ir tikrinant Techniniam sekretoriatui. Projektu turėtų būti skatinamas platesnis valstybių Šalių dalyvavimas tokiuose vizituose, kartu atsižvelgiant į atitinkamus finansinius kriterijus ir imantis veiksmų, kad būtų užtikrinta tinkama dalyvių rotacija.
            II.2.   Įmonių turinio valdymo (ECM) sistemos naudojimo plėtojimas ir stiprinimas
            ECM sistema paprastai gali naudotis Tikrinimo padalinio naudotojai, kurie turi prieigą prie nuo kitų nesaugių tinklų izoliuoto OPCW tinklo, vidaus lygmeniu vadinamo saugiu kritiniu tinklu. Šiuo projektu bus išplėsta ECM sistema, kad ji būtų prieinama OPCW inspektoriams ir būtų pašalinti trūkumai, susiję su ribotu saugumu ir IT tinklo infrastruktūra.
            II.3.   Visiems atitinkamiems OPCW Techninio sekretoriato darbuotojams skirto visapusiško telekomunikacijų sprendimo įdiegimas
            Vykdant šį projektą bus nustatytas atitinkamas ekonomiškai efektyvių paslaugų tiekėjas, užtikrintas laipsniškas perėjimas nuo ankstesnės infrastruktūros, išbandytas ir tikrinamas misijose taikomų su naujomis technologijomis susijusių procedūrų saugumas, parengti operacijų vietoje priemonių rinkiniai, įdiegtas visiems atitinkamiems OPCW suinteresuotiesiems subjektams skirtas visapusiškas telekomunikacijų sprendimas ir nutrauktas ankstesnės infrastruktūros naudojimas.
            III projektas. Pagalba ir apsauga valstybėms Šalims Afrikoje
            Uždaviniai

                        —

                        Užtikrinti pagalbą ir apsaugą nuo cheminio ginklo ir jo naudojimo, arba jo panaudojimo grėsmės laikantis CWC X straipsnio nuostatų

                        —

                        Užtikrinti, kad OPCW valstybės Šalys, ypač valstybės Šalys Afrikoje visapusiškai, veiksmingai ir nediskriminuojant įgyvendintų visas CWC nuostatas

                        —

                        Plėtoti nacionalinių įgyvendinimo gebėjimų stiprinimą ir tarptautinį bendradarbiavimą

                  Tikslai

                        —

                        Gebėjimų stiprinimas siekiant užkirsti kelią priešiškam nuodingųjų cheminių medžiagų naudojimui bei reaguoti į tokius atvejus ir skatinti tarptautinį bendradarbiavimą

                        —

                        Bendradarbiavimas siekiant pasinaudoti kitų pajėgumais

                        —

                        Užtikrinimas, kad organizacija atitiktų paskirties tikslą

                  Rezultatai

                        —

                        Padidėję OPCW pagalbos ir apsaugos pajėgumai, kuriais remiamas jos susitelkimas į cheminio ginklo pakartotinį atsiradimą tiek prevencijos, tiek atsakomųjų veiksmų atžvilgiu

                        —

                        Išplėtotas nacionalinių įgyvendinimo gebėjimų stiprinimas ir tarptautinis bendradarbiavimas

                        —

                        Sustiprintas ir tvarus bendradarbiavimas su kitomis tarptautinėmis organizacijomis

                        —

                        Sustiprintas bendradarbiavimas su platesne susijusių suinteresuotųjų subjektų grupe

                        —

                        Sustiprinti pajėgumai siekiant palengvinti valstybių Šalių ad hoc grupių bendradarbiavimą

                  Veikla
            III.1.   Operatyvinis pirmojo reagavimo pajėgų narių mokymas
            Rengiant šį operatyvinį mokymą siekiama remti valstybes Šalis Afrikoje ir jų atitinkamas regionines ekonomines bendrijas (ECOWAS, SADC, IGAD) plėtojant apsaugos nuo cheminių avarijų, kai naudojamos kovinės cheminės medžiagos arba nuodingos pramoninės cheminės medžiagos, pajėgumus.
            III.2.   Afrikos grupei skirtas instruktorių mokymas pagalbos ir apsaugos tema
            Pagrindinis šių kursų tikslas – suteikti pagrindinių žinių instruktoriams iš agentūrų, dalyvaujančių reaguojant į nelaimes, sukeltas cheminių medžiagų, siekiant sutelkti instruktorių grupę Afrikos šalyse, kuri galėtų skleisti žinias temomis, susijusiomis su reagavimu į chemines avarijas.
            IV projektas. Tarptautinis bendradarbiavimas
            Uždaviniai

                        —

                        Paspartinti ekonominį vystymąsi ir technologinę plėtrą pasitelkiant tarptautinį bendradarbiavimą su cheminėmis medžiagomis susijusios veiklos srityje, plėtojant veiklą, kuri, atsižvelgiant į jos tikslus, nėra uždrausta pagal CWC

                        —

                        Plėtoti nacionalinių įgyvendinimo gebėjimų stiprinimą ir tarptautinį bendradarbiavimą

                        —

                        Stiprinti ir tvariai plėtoti bendradarbiavimą su kitomis tarptautinėmis organizacijomis

                        —

                        Stiprinti bendradarbiavimą su platesne susijusių suinteresuotųjų subjektų grupe

                        —

                        Stiprinti pajėgumus siekiant palengvinti valstybių Šalių ad hoc grupių bendradarbiavimą

                  Tikslai

                        —

                        Skatinti tarptautinį valstybių Šalių bendradarbiavimą vykdant taikiems tikslams skirtą su cheminėmis medžiagomis susijusią veiklą

                        —

                        Plėtoti OPCW valstybių narių, visų pirma kai kuriuose regionuose, pavyzdžiui, Afrikoje ir Lotynų Amerikos ir Karibų jūros valstybių grupėje (GRULAC), gebėjimą analizuoti chemines medžiagas laikantis CWC nustatytos tvarkos

                        —

                        Didinti moterų chemikių informuotumą apie taikų cheminių medžiagų naudojimą ir parengti platformą aktyvesniam moterų dalyvavimui OPCW sudarytoje gebėjimų stiprinimo programoje

                        —

                        Turtinti atitinkamų suinteresuotųjų subjektų žinias ir atitinkamus įgūdžius, kad jie galėtų įgyti žinių cheminių grėsmių vertinimo ir jų švelninimo metodų srityje

                  Rezultatai

                        —

                        Išplėtotas nacionalinių įgyvendinimo gebėjimų stiprinimas ir tarptautinis bendradarbiavimas

                        —

                        Sustiprinti sekretoriato vertinimo pajėgumai gebėjimų stiprinimo srityje

                        —

                        Sustiprintas ir tvarus bendradarbiavimas su kitomis tarptautinėmis organizacijomis

                        —

                        Sustiprintas bendradarbiavimas su platesne susijusių suinteresuotųjų subjektų grupe

                        —

                        Parama, skirta CWC tikrinimo tvarkos perorientavimui nuo nusiginklavimo prie pakartotinio cheminio ginklo atsiradimo prevencijos

                        —

                        Sustiprintas OPCW gebėjimas stebėti CWC požiūriu aktualius mokslo ir technologinius pokyčius

                        —

                        Padidėję OPCW pagalbos ir apsaugos pajėgumai, kuriais remiamas jos susitelkimas į cheminio ginklo pakartotinį atsiradimą tiek prevencijos, tiek atsakomųjų veiksmų atžvilgiu

                        —

                        Sustiprintas bendradarbiavimas su platesne susijusių suinteresuotųjų subjektų grupe

                        —

                        Sustiprinti pajėgumai siekiant palengvinti valstybių Šalių ad hoc grupių bendradarbiavimą

                  Veikla
            IV.1.   Vadovų lygmens mokymo kursas, skirtas vyresniesiems pramonės vadovams, politikos formuotojams ir OPCW asocijuotosios programos alumnams
            Pagal šį projektą siūloma vadovų mokymo programa chemikams, chemijos inžinieriams ir kitiems atitinkamiems specialistams, einantiems vadovaujamas pareigas (be kita ko, susijusias su CWC įgyvendinimu) pramonės, valdžios ir akademiniame sektoriuose besivystančios ir pereinamosios ekonomikos OPCW valstybėse Šalyse, siekiant stiprinti jų gebėjimus įgyti išsamių žinių ir vadovavimo įgūdžių integruoto cheminių medžiagų valdymo srityje, apimant cheminę saugą, saugumą ir tvarumą (tačiau tuo neapsiribojant).
            IV.2.   Porinis laboratorijų projektas
            OPCW porinio bendradarbiavimo iniciatyva sukurta atsižvelgiant į tai, kad keliuose regionuose, pvz., Afrikoje ir GRULAC trūksta laboratorijų, sertifikuotų atlikti cheminių medžiagų analizę pagal CWC režimą (OPCW paskirtųjų laboratorijų). Dalyvavimo iniciatyvoje taisyklės, įskaitant jos uždavinius ir modus operandi, išdėstytos 2016 m. liepos 14 d. Techninio sekretoriato rašte S/1397/2016. Pagal tą raštą projektai gali apimti įvairių rūšių veiklą, kurių kiekvieną vykdo pagalbą gaunančioji ir pagalbą teikiančioji laboratorijos, pvz., abiejų šalių darbuotojų vizitus (mokymosi ir mokymo tikslais), paramą, skirtą pagalbą gaunančiųjų laboratorijų dalyvavimui OPCW kvalifikacijos patikrinimuose, ir paramą įrangos perdavimui bei bendriems moksliniams tyrimams.
            IV.3.   Forumas dėl moterų vaidmens naudojant chemines medžiagas taikiais tikslais ir chemikėms skirtas bazinių analitinių įgūdžių tobulinimo kursas
            OPCW techninis sekretoriatas OPCW būstinėje surengs forumą dėl moterų vaidmens naudojant chemines medžiagas taikiais tikslais ir bazinių analitinių įgūdžių tobulinimo kursus chemikėms. OPCW valstybės Šalys skirs ekspertus, o dalyviai bus atrinkti atsižvelgiant į kvalifikaciją, geografinį pasiskirstymą ir lytį.
            IV.4.   Jaunimo švietimas ir mokymas apie cheminių medžiagų naudojimą taikiais tikslais
            Remdamosi OPCW techninio sekretoriato organizuojamomis gebėjimų stiprinimo programomis, valstybių narių nacionalinės institucijos paprašė pritaikytos švietimo ir informavimo veiklos programos cheminės saugos ir saugumo valdymo srityje, kuri būtų skirta jaunimui / mokyklų moksleiviams / universitetų studentams ir apimtų cheminių medžiagų naudojimo taikiais tikslais aspektus. Ši programa – tai pirma jaunimui / moksleiviams ir studentams skirta iniciatyva dėl cheminių medžiagų naudojimo taikiais tikslais skatinimo; mokymų metu bus palaikomi ekspertų ir besimokančių asmenų tarpusavio ryšiai ir, be kita ko, galbūt bus parengti vaizdo įrašai ir brošiūros, kurie galės būti platinami OPCW valstybių Šalių akademinėse įstaigose / mokyklose.
            IV.5.   Analitinių gebėjimų ugdymo kursas chemikams analitikams Afrikos valstybėse narėse
            Dėl veiklos, kurią šiuo metu visame Afrikos regione vykdo nevalstybiniai subjektai, būtina nedelsiant sustiprinti bendrus regiono laboratorijų pajėgumus atlikti su CWC susijusių medžiagų analizę. Kurso tikslas – padėti kvalifikuotiems chemikams analitikams įgyti papildomos su CWC susijusių medžiagų analizės patirties ir praktinių įgūdžių.
            IV.6.   Afrikos valstybių Šalių cheminės saugos ir saugumo valdymo gebėjimų didinimas
            Chemijos pramonės šakos tapo sektoriais, kurie labai prisideda prie darnaus vystymosi Afrikoje. Kaip teigiama Jungtinių Tautų Afrikos ekonomikos komisijos (UNECA) parengtoje Afrikos apžvalginėje ataskaitoje cheminių medžiagų klausimais, artimiausiais metais chemijos pramonė Afrikoje toliau augs. Tuo pačiu metu dėl šių pokyčių kils įvairių klausimų, susijusių su chemine sauga bei saugumu ir taikiu cheminių medžiagų naudojimu socialinio ir ekonominio vystymosi tikslais – juos galima išspręsti visapusiškai ir veiksmingai įgyvendinant CWC. Numatoma, kad programa praturtins atitinkamų suinteresuotųjų subjektų žinias ir padidins jų atitinkamus įgūdžius, kad jie galėtų įgyti žinių apie cheminių grėsmių vertinimą ir jų švelninimo metodus.
            V projektas. Visuotinis taikymas ir informavimo veikla
            Uždaviniai

                        —

                        Stiprinti bendradarbiavimą su platesne susijusių suinteresuotųjų subjektų grupe

                        —

                        Stiprinti OPCW pastangas siekti visuotinio CWC taikymo

                        —

                        Prisidėti prie visiško, veiksmingo ir nediskriminacinio visų CWC nuostatų įgyvendinimo

                  Tikslai

                        —

                        Didinti atitinkamai studentų ir dėstytojų bei kitų grupių informuotumą ir žinias apie OPCW bei CWC

                        —

                        Didinti OPCW matomumą ir aiškinti jos veiklą plačiajai visuomenei

                        —

                        Tobulinti kuo platesnės auditorijos, ypač ne techninės srities asmenų ir ne specialistų, informavimo priemones

                        —

                        Didinti jaunimo atrinktose valstybėse ar regionuose informuotumą apie OPCW ir CWC

                        —

                        Skatinti į OPCW veiklą intensyviau įsitraukti valstybes, kurios nėra CWC Šalys, kad jos geriau suprastų CWC ir jos teikiamus privalumus

                        —

                        Plėsti bendradarbiavimą su suinteresuotaisiais subjektais esminiais klausimais, kurie kyla OPCW institucinio perinamojo proceso laikotarpiu

                  Rezultatai

                        —

                        Sustiprintas bendradarbiavimas su platesne susijusių suinteresuotųjų subjektų grupe

                        —

                        Sustiprintos OPCW pastangos siekti visuotinio CWC taikymo

                  Veikla
            V.1.   E. mokymosi modulių rengimas
            Šiuo projektu siekiama pasinaudoti e. mokymosi srities specialistų dalykinėmis žiniomis ir taip padėti OPCW techniniam sekretoriatui apibrėžti bendrą požiūrį dėl siūlomų e. mokymosi galimybių, kuriuo vadovaujantis būtų sudaromi ir įgyvendinami nauji e. mokymosi moduliai. Tokių modulių turinys bus nustatytas remiantis Švietimo ir informavimo patariamosios tarybos (ABEO) ataskaita OPCW generaliniam direktoriui ir tolesnėmis diskusijomis dėl ABEO rekomendacijų.
            V.2.   Švietimo ir informavimo priemonių bei medžiagos vertimas ir platinimas
            Per pirmuosius dvejus savo veiklos metus ABEO ne kartą ragino, kad visomis šešiomis oficialiomis OPCW kalbomis būtų parengta daugiau švietimo ir informavimo medžiagos. Be anglų kalbos, tai yra prancūzų, ispanų, rusų, kinų ir arabų kalbos. Tačiau paprastai švietimo ir informavimo medžiaga ir priemonės rengiamos anglų kalba, o tai labai apriboja galimybes jas naudoti kuo didesniam suinteresuotųjų subjektų skaičiui visame pasaulyje. Siekiant platinti švietimo ir informavimo medžiagą, visų pirma skirtą konkrečioms suinteresuotųjų subjektų grupėms, ją reikia išversti.
            V.3.   Parama NVO dalyvavimui OPCW veikloje
            Pagal šį projektą siūloma remti reikalavimus atitinkančius nevyriausybinių organizacijų (NVO) atstovus, teikiant pirmenybę pareiškėjams iš besivystančios ar pereinamosios ekonomikos šalių, kad jie galėtų dalyvauti metinėje valstybių Šalių konferencijoje 2019 ir 2020 m.
            V.4.   Papildomi renginiai, vykstantys valstybių Šalių konferencijų metu
            Programos įgyvendinimo laikotarpiu įvyks trys papildomi renginiai, t. y. po vieną kiekvienos valstybių Šalių konferencijos metu. Sąjungos lėšomis gali būti padengiamos ne daugiau kaip trijų ekspertų pareigūnų iš paramą gaunančių šalių kelionės išlaidos.
            VI projektas. Įgyvendinimas nacionaliniu lygmeniu
            Uždaviniai

                        —

                        Stiprinti ir išlaikyti valstybių Šalių ir jų nacionalinių institucijų gebėjimus visiškai įgyvendinti visus įsipareigojimus pagal CWC

                  Tikslai

                        —

                        Pagerintas atitinkamų suinteresuotųjų subjektų supratimas ir informuotumas apie CWC, sustiprintas jų vaidmuo ir užtikrintas intensyvesnis jų dalyvavimas dedant įgyvendinimo nacionaliniu lygmeniu pastangas

                        —

                        Pagerintas dalyvaujančių valstybių Šalių muitinės pareigūnų supratimas ir gebėjimai, reikalingi veiksmingam jų pareigų, susijusių su į sąrašus įtrauktų cheminių medžiagų importu / eksportu, vykdymui, šią veiklą koordinuojant su nacionalinėmis institucijomis

                        —

                        Teisingos ir naujausios informacijos apie galimą veiksmingą mokymąsi suteikimas atitinkamiems suinteresuotiesiems subjektams

                        —

                        Galimai suinteresuotų agentūrų / įstaigų susitarimas trumpuoju laikotarpiu užtikrinti tarpusavio sinergiją, remiant CWC įgyvendinimą

                  Rezultatai

                        —

                        Sustiprinti valstybių Šalių gebėjimai užtikrinti veiksmingą įgyvendinimą nacionaliniu lygmeniu

                        —

                        Didesnis valstybių Šalių, kurios gali užtikrinti veiksmingą įgyvendinimą nacionaliniu lygmeniu kokybiniu ir kiekybiniu požiūriu, skaičius

                        —

                        Geresnis nacionalinių institucijų supratimas ir informuotumas apie klausimus, susijusius su CWC, siekiant tinkamo bendradarbiavimo ir paramos

                        —

                        Didesnis valstybių Šalių, kurios gali svarstyti bei rengti teisės aktus ir juos vėliau patvirtinti, skaičius

                        —

                        Muitinių, kontroliuojančių prekybą cheminėmis medžiagomis ir vykdančių jos stebėseną, efektyvus veikimas

                  Veikla
            VI.1.   Pasaulinis suinteresuotųjų subjektų forumas
            Pagal projektą numatoma surengti pasaulinį suinteresuotųjų subjektų forumą, kuris tarp pagrindinių nacionalinių suinteresuotųjų subjektų turi propaguoti CWC įgyvendinimo svarbą priimant nacionalinius įgyvendinimo teisės aktus.
            VII projektas. Mokslas ir technologijos
            Uždaviniai

                        —

                        OPCW generaliniam direktoriui sudaryti galimybę teikti konsultacijas ir rekomendacijas valstybių Šalių konferencijai, OPCW vykdomajai tarybai arba valstybėms Šalims mokslo ir technologijų, susijusių su CWC, srityse

                  Tikslai

                        —

                        Nustatyti OPCW su mokslu ir technologijomis susijusios veiklos kryptį pereinamuoju laikotarpiu tarp ketvirtosios ir penktosios peržiūros konferencijų

                        —

                        Sudaryti sąlygas OPCW generaliniam direktoriui teikti specialias konsultacijas OPCW politikos formavimo organams ir valstybėms Šalims mokslo ir technologijų, susijusių su CWC, srityse

                        —

                        Pritraukti daugiau mokslo srities specialistų, kuriais galėtų naudotis OPCW, ir naudotis patobulintais mechanizmais siekiant nuolat gauti informacijos apie cheminės stebėsenos technologijų raidą ir informacinėmis priemonėmis, skirtomis sudėtingų duomenų rinkinių, kuriuose yra informacijos apie chemines medžiagas, analizei

                        —

                        Sukurti ir administruoti tinklą, jungiantį ne techninės srities suinteresuotuosius subjektus, kurie gali papildyti mokslo srities specialistų, kuriais naudojasi OPCW, veiklą vertinant visus naujų mokslo šakų ir technologijų aspektus, siekiant teikti išsamesnes konsultacijas apie mokslą ir technologijas bei jų poveikį

                  Rezultatai

                        —

                        Parama, skirta CWC tikrinimo tvarkos perorientavimui nuo nusiginklavimo prie pakartotinio cheminio ginklo atsiradimo prevencijos

                        —

                        Padidėję OPCW pajėgumai vykdyti nenumatytų atvejų operacijas

                        —

                        Sustiprintas OPCW gebėjimas stebėti CWC požiūriu aktualius mokslo ir technologinius pokyčius

                        —

                        Padidėję OPCW pagalbos ir apsaugos pajėgumai, kuriais remiamas jos susitelkimas į cheminio ginklo pakartotinį atsiradimą tiek prevencijos, tiek atsakomųjų veiksmų atžvilgiu

                        —

                        Išplėtotas nacionalinių įgyvendinimo pajėgumų stiprinimas ir tarptautinis bendradarbiavimas

                        —

                        Sustiprintas ir tvarus bendradarbiavimas su kitomis tarptautinėmis organizacijomis

                        —

                        Sustiprintas bendradarbiavimas su platesne susijusių suinteresuotųjų subjektų grupe

                        —

                        OPCW išlieka pasauline žinių ir dalykinės patirties cheminių ginklų srityje saugykla

                        —

                        Sustiprinti pajėgumai siekiant palengvinti valstybių Šalių ad hoc grupių bendradarbiavimą

                  Veikla
            VII.1.   Augalinių biožymenų konkursas
            Pagal šį projektą bus parengtas „konkursas visuomenės patalkos pagrindu“ (ang. crowd challenge), siekiant įtraukti atitinkamus įvairių mokslo disciplinų ekspertus ir sudaryti geografiniu požiūriu reprezentatyvų orientacinį augalų, naudingų nustatant ekspoziciją nuodingosioms cheminėms medžiagoms (atliekant cheminę analizę ir (arba) pagal pastebimus fenotipo pokyčius), sąrašą.
            VII.2.   Parama OPCW mokslinės patariamosios valdybos laikinosioms darbo grupėms
            Siekiant nuodugniai spręsti konkrečius mokslinius ir technologinius klausimus, Mokslinė patariamoji valdyba gali OPCW generalinio direktoriaus prašymu steigti laikinąsias darbo grupes. Šis projektas padėtų įgyvendinti laikinosios tiriamojo mokslo ir technologijų darbo grupės veiklą ir steigti kitas laikinąsias darbo grupes, remiantis 2018 m. ketvirtojoje peržiūros konferencijoje nustatytais poreikiais.


title: 2019 m. balandžio 8 d. Tarybos sprendimas (ES) 2019/577, kuriuo skiriamas Regionų komiteto Kipro Respublikos pasiūlytas pakaitinis narys

text:
11.4.2019

                  LT

                  Europos Sąjungos oficialusis leidinys

                  L 100/42

         TARYBOS SPRENDIMAS (ES) 2019/577
         2019 m. balandžio 8 d.
         kuriuo skiriamas Regionų komiteto Kipro Respublikos pasiūlytas pakaitinis narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Kipro vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2016 m. liepos 26 d. Tarybos sprendimu (ES) 2016/1233 (4) vietoj Kyriakos CHATZITTOFIS pakaitiniu nariu buvo paskirtas Stavros YEROLATSITES. 2017 m. gegužės 5 d. Tarybos sprendimu (ES) 2017/799 (5) vietoj Stavros YEROLATSITES pakaitiniu nariu buvo paskirtas Kyprianos ANDRONIKOU;

                     (2)

                     pasibaigus Kyprianos ANDRONIKOU kadencijai tapo laisva pakaitinio nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui Regionų komiteto pakaitiniu nariu skiriamas:

                        —

                        Kyriacos XYDIAS, Mayor of Yermasoyia Municipality.

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. balandžio 8 d.

                  Tarybos vardu

                  Pirmininkė

               F. MOGHERINI

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

            (4)  2016 m. liepos 26 d. Tarybos sprendimas (ES) 2016/1233, kuriuo skiriami Regionų komiteto Kipro Respublikos pasiūlytas narys ir Kipro Respublikos pasiūlytas pakaitinis narys (OL L 202, 2016 7 28, p. 41).

            (5)  2017 m. gegužės 5 d. Tarybos sprendimas (ES) 2017/799, kuriuo skiriami Regionų komiteto trys Kipro Respublikos pasiūlyti nariai ir du Kipro Respublikos pasiūlyti pakaitiniai nariai (OL L 120, 2017 5 11, p. 20).


title: 2019 m. gegužės 13 d. Tarybos sprendimas (ES) 2019/792, kuriuo Europos Komisijai – Individualių išmokų administravimo ir mokėjimo biurui (PMO) – pavedama vykdyti tam tikrus įgaliojimus, suteiktus paskyrimų tarnybai ir sudaryti darbo sutartis įgaliotai tarnybai

text:
17.5.2019

                  LT

                  Europos Sąjungos oficialusis leidinys

                  L 129/3

         TARYBOS SPRENDIMAS (ES) 2019/792
         2019 m. gegužės 13 d.
         kuriuo Europos Komisijai – Individualių išmokų administravimo ir mokėjimo biurui (PMO) – pavedama vykdyti tam tikrus įgaliojimus, suteiktus paskyrimų tarnybai ir sudaryti darbo sutartis įgaliotai tarnybai
         EUROPOS SĄJUNGOS TARYBA,
         atsižvelgdama į Europos Sąjungos pareigūnų tarnybos nuostatus ir kitų Europos Sąjungos tarnautojų įdarbinimo sąlygas, nustatytus Tarybos reglamentu (EEB, Euratomas, EAPB) Nr. 259/68 (1), ypač į tų Tarnybos nuostatų 2 straipsnio 2 dalį ir tų Įdarbinimo sąlygų 6 straipsnį,
         atsižvelgdama į 2017 m. vasario 6 d. Tarybos sprendimą (ES) 2017/262 dėl Tarybos Generalinio sekretoriato paskyrimų tarnybos ir sudaryti darbo sutartis įgaliotos tarnybos nustatymo, kuriuo panaikinamas Sprendimas 2013/811/ES (2),
         kadangi:

                     (1)

                     Europos Komisijos Individualių išmokų administravimo ir mokėjimo biuras (PMO) yra atsakingas už Europos Komisijos ir – pagal paslaugų lygio susitarimus – tam tikrų kitų Sąjungos institucijų ir įstaigų darbuotojų individualių finansinių išmokų administravimą ir mokėjimą. Tarybos Generalinio sekretoriato (toliau – TGS) darbuotojų atžvilgiu PMO yra atsakingas už pensinių teisių ir sveikatos draudimo išmokų administravimą ir mokėjimą. Tose srityse PMO vykdo paskyrimų tarnybos ir sudaryti darbo sutartis įgaliotos tarnybos įgaliojimus, išskyrus individualių skundų dėl sveikatos draudimo išmokų nagrinėjimą. TGS PMO taip pat teikia vis daugiau kitų paslaugų ir galimybę naudotis savo IT priemonėmis;

                     (2)

                     pasitvirtino, kad individualių išmokų valdymas vienoje specializuotoje įstaigoje yra veiksmingesnis ir ekonomiškai efektyvesnis. Tai leidžia visose institucijose vienodai taikyti Europos Sąjungos pareigūnų tarnybos nuostatus (toliau – Tarnybos nuostatai) ir kitų Europos Sąjungos tarnautojų įdarbinimo sąlygas (toliau – Įdarbinimo sąlygos), taip užtikrinant vienodas sąlygas ir didinant teisinį tikrumą Sąjungos tarnautojams. Be to, taip sudaromos sąlygos tolesniam administraciniam supaprastinimui ir tarpinstituciniam bendradarbiavimui;

                     (3)

                     atsižvelgiant į tai, TGS ir PMO turi pasirašyti paslaugų lygio susitarimą (toliau – PLS), kuriuo PMO teikiamų paslaugų aprėptis būtų išplėsta įtraukiant darbuotojų individualių piniginių išmokų administravimą ir mokėjimą per Sysper – žmogiškųjų išteklių valdymui skirtą IT priemonę. Kad tas susitarimas galėtų tinkamai veikti, Europos Komisijai (PMO) turėtų būti patikėta TGS darbuotojų atžvilgiu vykdyti atitinkamus įgaliojimus, suteiktus paskyrimų tarnybai ir sudaryti darbo sutartis įgaliotai tarnybai. Be to, kadangi naujas PLS pakeičia ankstesnį paslaugų lygio susitarimą, susijusį su pensinėmis teisėmis, bedarbio pašalpomis ir kitomis išmokomis nutraukus tarnybą, turėtų būti patvirtinti PMO įgaliojimai toje srityje;

                     (4)

                     pradiniu pereinamuoju laikotarpiu po perkėlimo į Sysper Tarybos paskyrimų tarnyba ir sudaryti darbo sutartis įgaliota tarnyba turėtų turėti galimybę vykdyti įgaliojimus TGS darbuotojų atžvilgiu tais atvejais, kai dėl galimo skirtingo PMO taikomo individualių išmokų taisyklių aiškinimo, nei TGS taikė prieš perkėlimą į Sysper, TGS darbuotojams galėtų būti padarytas žalingas poveikis,

               PRIĖMĖ ŠĮ SPRENDIMĄ:

            1 straipsnis

               1.   Nedarant poveikio šio straipsnio 2 daliai, Europos Komisijai – Individualių išmokų administravimo ir mokėjimo biurui (PMO) – pavedamas įgaliojimų, Tarnybos nuostatais suteiktų paskyrimų tarnybai ir Įdarbinimo sąlygomis suteiktų darbo sutartis sudaryti įgaliotai tarnybai, vykdymas TGS darbuotojų atžvilgiu, kiek tai susiję su šių nuostatų taikymu:

                           a)

                           individualių išmokų srityje:

                                       —

                                       Tarnybos nuostatų 67–69, 71, 74 ir 75 straipsnių, Tarnybos nuostatų VII priedo 1–13 ir 17 straipsnių;

                                       —

                                       Įdarbinimo sąlygų 19–27, 29, 92, 93, 94 ir 97 straipsnių;

                           b)

                           pensijų sistemos ir kitų teisių nutraukus tarnybą srityje:

                                       —

                                       Tarnybos nuostatų 70 ir 77 straipsnių, 78 straipsnio antros, trečios ir ketvirtos pastraipų ir 79, 80, 81, 81a bei 82 straipsnių; Tarnybos nuostatų IV priedo; Tarnybos nuostatų IVa priedo 4 straipsnio; Tarnybos nuostatų VIII priedo 2–12 straipsnių, 13 straipsnio 1 dalies, 14 straipsnio pirmos ir trečios pastraipų ir 17–34 bei 40–44 straipsnių; ir Tarnybos nuostatų XIII priedo 20–28 straipsnių;

                                       —

                                       Įdarbinimo sąlygų 31 straipsnio, 33 straipsnio 1 dalies, 34–40 ir 43 straipsnių, 44 straipsnio pirmos pastraipos, 99 ir 101 straipsnių, 102 straipsnio 2 dalies ir 103–110 bei 113–116 straipsnių;

                           c)

                           bedarbio pašalpų srityje – Įdarbinimo sąlygų 28a ir 96 straipsnių;

                           d)

                           permokėjimų, atliktų vadovaujantis šios dalies a–c punktuose nurodytomis nuostatomis, susigrąžinimo srityje:

                                       —

                                       Tarnybos nuostatų 85 straipsnio ir Tarnybos nuostatų VIII priedo 46 straipsnio;

                                       —

                                       Įdarbinimo sąlygų 44 straipsnio antros pastraipos, 45 straipsnio, 114 straipsnio 2 dalies ir 116 straipsnio.

               2.   Iki 2021 m. gruodžio 31 d. PMO praneša Tarybos paskyrimų tarnybai arba darbo sutartis sudaryti įgaliotai tarnybai apie bet kokį skundą, gautą pagal Tarnybos nuostatų 90 straipsnio 2 dalį arba Įdarbinimo sąlygų 46 ir 117 straipsnius, dėl pagal šio straipsnio 1 dalies a punktą priimto sprendimo, susijusio su TGS darbuotoju, kartu pateikdamas informaciją apie savo numatomą atsakymą. Jei konkrečiu atveju Tarybos paskyrimų tarnyba arba darbo sutartis sudaryti įgaliota tarnyba paprašo, PMO atsisako pagal šio straipsnio 1 dalį deleguotų įgaliojimų, o Tarybos paskyrimų tarnyba arba darbo sutartis sudaryti įgaliota tarnyba tokiu atveju vykdo savo įgaliojimus.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2019 m. gegužės 13 d.

                  Tarybos vardu

                  Pirmininkė

               F. MOGHERINI

            (1)  OL L 56, 1968 3 4, p. 1.

            (2)  OL L 39, 2017 2 16, p. 4.


title: 2019 m. birželio 25 d. Tarybos sprendimas (ES) 2019/1121 dėl Europos Sąjungos ir Vietnamo Socialistinės Respublikos laisvosios prekybos susitarimo pasirašymo Europos Sąjungos vardu

text:
2.7.2019

                  LT

                  Europos Sąjungos oficialusis leidinys

                  L 177/1

         TARYBOS SPRENDIMAS (ES) 2019/1121
         2019 m. birželio 25 d.
         dėl Europos Sąjungos ir Vietnamo Socialistinės Respublikos laisvosios prekybos susitarimo pasirašymo Europos Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnio 1 dalį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2007 m. balandžio 23 d. Taryba įgaliojo Komisiją derėtis su Pietryčių Azijos valstybių asociacijos (ASEAN) valstybėmis narėmis dėl laisvosios prekybos susitarimo (LPS). Tame įgaliojime buvo numatyta dvišalių derybų galimybė;

                     (2)

                     2009 m. gruodžio 22 d. Taryba įgaliojo Komisiją vesti dvišales derybas dėl LPS su atskiromis ASEAN valstybėmis narėmis. 2012 m. birželio mėn. Komisija pradėjo dvišales derybas su Vietnamu dėl LPS pagal galiojančius derybinius nurodymus;

                     (3)

                     derybos dėl Europos Sąjungos ir Vietnamo Socialistinės Respublikos laisvosios prekybos susitarimo (toliau – Susitarimas) buvo užbaigtos;

                     (4)

                     Susitarimas turėtų būti pasirašytas Sąjungos vardu su sąlyga, kad bus sudarytas vėliau,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos Sąjungos ir Vietnamo Socialistinės Respublikos laisvosios prekybos susitarimą (toliau – Susitarimas) su sąlyga, kad minėtas Susitarimas bus sudarytas (1).

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. birželio 25 d.

                  Tarybos vardu

                  Pirmininkas

               A. ANTON

            (1)  Susitarimo tekstas bus paskelbtas kartu su sprendimu dėl jo sudarymo.


title: 2019 m. liepos 8 d. Tarybos sprendimas (ES) 2019/1191 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 04 03 01 03 „Laisvas darbuotojų judėjimas, socialinės apsaugos sistemų koordinavimas ir migrantams, įskaitant migrantus iš trečiųjų šalių, skirtos priemonės“) (Tekstas svarbus EEE.)

text:
12.7.2019

                  LT

                  Europos Sąjungos oficialusis leidinys

                  L 187/33

         TARYBOS SPRENDIMAS (ES) 2019/1191
         2019 m. liepos 8 d.
         dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 04 03 01 03 „Laisvas darbuotojų judėjimas, socialinės apsaugos sistemų koordinavimas ir migrantams, įskaitant migrantus iš trečiųjų šalių, skirtos priemonės“)
         (Tekstas svarbus EEE)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 46 ir 48 straipsnius kartu su 218 straipsnio 9 dalimi,
         atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
         atsižvelgdama į Europos Komisijos pasiūlymą,
         kadangi:

                     (1)

                     Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                     (2)

                     pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, EEE susitarimo 31 protokolą;

                     (3)

                     EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, konkrečios nuostatos;

                     (4)

                     tikslinga tęsti EEE susitarimo Susitariančiųjų Šalių bendradarbiavimą, vykdant iš Europos Sąjungos bendrojo biudžeto finansuojamus Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

                     (5)

                     todėl EEE susitarimo 31 protokolas turėtų būti iš dalies pakeistas, kad tas išplėstas bendradarbiavimas galėtų būti vykdomas nuo 2019 m. sausio 1 d.;

                     (6)

                     todėl Sąjungos pozicija EEE jungtiniame komitete turėtų būti grindžiama pridėtu sprendimo projektu,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi EEE jungtiniame komitete, dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. liepos 8 d.

                  Tarybos vardu

                  Pirmininkė

               A.-K. PEKONEN

            (1)  OL L 305, 1994 11 30, p. 6.

            (2)  OL L 1, 1994 1 3, p. 3.

            PROJEKTAS
            EEE JUNGTINIO KOMITETO SPRENDIMAS Nr. …/2019
            … m. … … d.
            kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
            EEE JUNGTINIS KOMITETAS,
            atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
            kadangi:

                        (1)

                        tikslinga tęsti EEE susitarimo Susitariančiųjų Šalių bendradarbiavimą, vykdant iš Europos Sąjungos bendrojo biudžeto finansuojamus Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

                        (2)

                        todėl EEE susitarimo 31 protokolas turėtų būti iš dalies pakeistas, kad tas išplėstas bendradarbiavimas galėtų būti vykdomas nuo 2019 m. sausio 1 d.,

                  PRIĖMĖ ŠĮ SPRENDIMĄ:

               1 straipsnis
               EEE susitarimo 31 protokolo 5 straipsnio 5 ir 13 dalyse žodžiai „ir 2018“ pakeičiami žodžiais „, 2018 ir 2019“.

               2 straipsnis
               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
               Jis taikomas nuo 2019 m. sausio 1 d.

               3 straipsnis
               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto sekretoriai

               (*1)  [Konstitucinių reikalavimų nenurodyta.] [Konstituciniai reikalavimai nurodyti.]